पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। हर नारी का सपना होता है खूबसूरत दिखना। फिर चाहे वो 14 साल की हो या चालीस की। इस खूबसूरती को पाने के लिए वे कुछ भी कर सकती हैं। इसी सोच को ध्यान में रखते हुए लेक्मे ब्यूटी सेलोन खासतौर पर महिलाओं के लिए समय समय पर ब्यूटी एक्सपट्र्स को बुलाकर उनकी काउंसलिंग करवाते हैं। उनके स्किन की क्या जरूरत है या कैसा मेकअप उन पर सूट करेगा। बालों का स्टाइल और कलर कैसा हो। इतना ही नहीं उनकी पर्सनेलिटी निखारने में क्या चीजें महत्वपूर्ण होंगी। ये सभी टिप्स उन्हें दिए जा रहे हैं।
लेक्मे ब्यूटी सलोन से जुड़ी श्वाति पांडे बताती हैं कि अभी शादी का सीजन चल रहा है। ऐसे में हमलोग इन दिनों एक्सपट्र्स को बुलाकर लोगों को ब्यूटी टिप्स दे रहे हैं। एक्सपट्र्स उन्हें चेहरे के अनुसार मेकअप और बालों में कौन सा कलर उनकी खूबसूरती में चार-चांद लगा देगा इसकी जानकारी देते हैं। श्वाति कहती हैं कि इन दिनों शहर में तीन जगहों पर हमारे सलोन में ऑफर चल रहे हैं। हमारे सेंटर मालवीय नगर, सी स्कीम और वैशाली नगर में हैं। तीनों की सेंटर्स पर हमारे एक्सपट्र्स लोगों को ब्यूटी की जानकारी दे रहे हैं।
स्ट्रेट बालों का है क्रेज: हेयर ट्रेनर अंकिता मदान बताती हैं कि बालों को लेकर आज की युवा पीढ़ी काफी सजग और फैशनेबल है। खासतौर पर टीनएज गल्र्स बालों में केमिकल यूज नहीं करना चाहतीं। लेकिन फैंसी दिखने के लिए वे अपने बाल स्ट्रेट रखवाना चाहती हैं। स्ट्रेट कट की सबसे खास बात है कि यह आगे से छोटा होता है और पीछे से लंबा। जिससे चेहरा भी उभर कर सामने आता है। इसे फींज भी कहते हैं। हेयर आर्टिस्ट अतुल शर्मा कहते हैं कि आज सबसे ज्यादा युवतियां स्ट्रेट कट को पसंद कर रही हैं। इन दिनों बालों में कलर का क्रेज और बढ़ गया है। लड़कियां एक साथ चार कलर बालों में यूज कर रही है। ये कलर रेड, पिंक, ब्राउन और अर्दन है। शादी के मौके पर युवतियां कर्ली हेयर स्टाइल बनवाती है। जहां टीनएज में स्ट्रेट का ट्रेंड है वहीं मेरिजेबल एज की युवतियां कर्ली हेयर्स पसंद कर रही हैं।
18 घंटे तक रहता है मेकअप: स्किन ट्रेनर किरण अरोड़ा कहती हैं कि स्किन काफी सेंसेटिव होती है। किसी भी तरह का मेकअप करने से पहले स्किन की जांच की जाती है। चेहरे पर किसी भी तरह का मेकअप, क्रीम या केमिकल यूज करने से पहले हम लोग स्किन को ठीक से चैक करते हैं ताकि किसी तरह का रिएक्शन न हो और चेहरे पर रैशज न आ जाएं। मेकअप शुरू करने से पहले हम स्किन पर क्लिनिंग, टोनिंग और सन क्रीम लगाते हैं और फिर फाउंडेशन के रूप में मेकअप बेस तैयार करते हैं। इसके बाद ब्लश और आई मेकअप शुरू किया जाता है।
इन दिनों आई मेकअप का काफी क्रेज है। अगर चेहरे में आंखों का मेकअप अच्छी तरह से किया जाए तो चेहरा खिल उठता है। सामान्यतया दो तरह का मेकअप चलन में है। साधारण मेकअप और वाटरप्रूफ। वाटरप्रूफ मेकअप अगर अच्छी तरह से किया जाए तो 18 घंटे तक खराब नहीं होता। इसके लिए खासतौर पर लेयर्स तैयार की जाती हैं। यह मेकअप पसीने या पानी से भी नहीं फैलता। गर्मियों में यह मेकअप ज्यादा यूज किया जा रहा है।
पूरे शहर में नहीं होता है एयर ब्रशिंग: पर्सनल कस्टमर मैनेजर श्वाति पांडे कहती हैं कि लेक्मे ब्यूटी सलोन के अलावा पूरे शहर में कहीं भी एयर ब्रश नहीं होता है। यहां एयर ब्रशिंग की सबसे खास बात है यह कि न हाथ और न ब्रश का इस्तेमाल किया जाता बल्कि एक्यूपमेंट के जरिए चेहरे पर लेयर तैयार किया जाता है। जिससे मेकअप काफी अच्छा होता है और चेहरा ज्यादा ग्लो करता है।
फोटो:महेंद्र शर्मा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn